പോളണ്ടില് ഉയര്ന്ന ശമ്ബളത്തില് ജോലി വാഗ്ദാനം ചെയ്ത് പണം തട്ടിയ പാസ്റ്റര് അറസ്റ്റില് മുവാറ്റുപുഴ: പോളണ്ടില് ഉയര്ന്ന ശമ്ബളത്തില് ജോലി വാഗ്ദാനം ചെയ്ത് പണം തട്ടിയ പാസ്റ്റര് അറസ്റ്റില്. രാജക്കാട് മുല്ലക്കാനം വാഴേപറമ്ബില് വീട്ടില് ഷാജി 54യെയാണ് മൂവാറ്റുപുഴ പോലീസ് അറസ്റ്റ് ചെയ്തത്. പതിനഞ്ചോളം പേരില് നിന്നായി പതിനഞ്ച് ലക്ഷത്തോളം രൂപയാണ് ഇയാള് തട്ടിയെടുത്തത്. മൂവാറ്റുപുഴയില് അഡോണ നഴ്സിംഗ് ഹോം എന്ന സ്ഥാപനം നടത്തുകയായിരുന്നു ഇയാള്. ഇതിന്റെ മറവിലാണ് പോളണ്ടിലെ സൂപ്പര് മാര്ക്കറ്റില് വിവിധ തസ്തികകളില് ലക്ഷക്കണക്കിന് രൂപാ ശമ്ബളത്തില് ജോലി വാഗ്ദാനം ചെയ്ത് ഉദ്യോഗാര്ത്ഥികളില് നിന്ന് പണം തട്ടിയത്. ജോലി കിട്ടാതായപ്പോള് പണം കൊടുത്തവര് മൂവാറ്റുപുഴ സ്റ്റേഷനില് പരാതി നല്കി. ഇതറിഞ്ഞതോടെ ഇയാള് മുങ്ങി. ജില്ലാ പോലിസ് മേധാവി കെ. കാര്ത്തിക്കിന് ലഭിച്ച രഹസ്യവിവരത്തെ തുടര്ന്ന് പേഴക്കാപ്പിള്ളിയില് നിന്നുമാണ് അറസ്റ്റ് ചെയ്തത്. പണം നഷ്ടപെട്ടതുമായി ബന്ധപ്പെട്ട് ഇയാള്ക്കെതിരെ കൂടുതല് പരാതികളുണ്ടോ എന്നും, സംഭവത്തില് കൂടുതല് പേര് ഉണ്ടോ എന്നും പരിശോധിക്കുമെന്ന് എസ്.പി കെ. കാര്ത്തിക്ക് പറഞ്ഞു.